Kingsholm-stadion - Wikipedia
’n Uitsig oor Kingsholm soos vanaf Gloucester-katedraal
51°52′18″N 2°14′34″W﻿ / ﻿51.87167°N 2.24278°W﻿ / 51.87167; -2.24278Koördinate: 51°52′18″N 2°14′34″W﻿ / ﻿51.87167°N 2.24278°W﻿ / 51.87167; -2.24278
Kingsholm-stadion is ’n rugbystadion in Gloucester, Engeland, met sitplek vir 16 500 mense. Die stadion is die tuisveld van Gloucester Rugby en het die bynaam ‘Castle Grim’ na aanleiding van die landgoed waarop die stadion gebou is. Die nuwe hoofpawiljoen wat in 2007 geopen is, het sitplek vir 7 500 aan die suidekant van die speelveld.
Die uitsig vanaf die skuur
Kingsholm is as Engeland se tuisveld gebruik voordat die span na Twickenham geskuif het. ’n Poelwedstryd tussen die VSA en Nieu-Seeland is tydens die Rugbywêreldbeker 1991 hier gespeel.
Soortgelyk aan die velde van talle professionele Engelse Rugbyklubs het Kingsholm staanpawiljoene. Die noordelike pawiljoen is so ’n area en staan as ‘die Skuur’ bekend. Dit strek vir die lengte van die speelveld en kan ongeveer 4 000 mense vat. Die Skuur is in rugbykringe bekend vir sy nabyheid aan die veld en die lae dak oor die pawiljoen. Die westelike pawiljoen kan ongeveer 2 000 mense vat.
Die oostelike paviljoen het slegs sitplekke en lê aan Kingsholmweg. Ongeveer 3 000 mense kan daar sit.
Rugbywedstryde[wysig | wysig bron]
Lys van internasionale rugbywedstryde by Kingsholm-stadion
6 Januarie 1900 Engeland 3–13 Wallis Home Nations Championship 1900
8 Oktober 1991 Nieu-Seeland 46–6 Verenigde State Rugbywêreldbeker 1991
27 Mei 2008 Ierland 39–14 Britse Barbarians onbeperkte wedstryd
15 November 2014 Tonga 40–12 Verenigde State 2014 eindjaarrugbytoetsreeks
5 September 2015 Japan 13–10 Georgië Rugbywêreldbeker warm-op
19 September 2015 Georgië 17–10 Tonga Rugbywêreldbeker 2015
23 September 2015 Skotland 45–10 Japan
25 September 2015 Argentinië 54–9 Georgië
11 Oktober 2015 Verenigde State 18–28 Japan
↑ (en) “Rugby World Cup: Gloucester's Kingsholm passes Japan vs Georgia test”. URL besoek op 26 November 2015.
Wikimedia Commons het meer media in die kategorie Kingsholm-stadion.
Ontsluit van "https://af.wikipedia.org/w/index.php?title=Kingsholm-stadion&oldid=1892261"